พระราชบัญญัติพระราชบัญญัติรถลากรัตนโกสินทรศก ๑๒๐ มีพระบรมราชโองการในพระบาทสมเด็จพระปรมินทรมหาจุฬาลงกรณ์พระจุลจอมเกล้าเจ้าอยู่หัว ดำรัสเหนือเกล้าฯว่ากรุงเทพมหานครในทุกวันนี้มีรถคนลากสำหรับรับจ้างคนโดยสารและรับบรรทุกของเดินในถนนหนทางทวียิ่งขึ้นเป็นอันมาก แต่รถที่ใช้นั้นไม่แข็งแรงมั่งคงและไม่มีสิ่งที่สำหรับป้องกันความอันตรายของผู้โดยสาร กับทั้งไม่สะอาดเรียบร้อยตลอดไปจนคนลากรถด้วยย่อมเป็นที่รังเกียจและรำคาญแก่ผู้ที่จะใช้รถหรือผู้ที่เดินทางในท้องถนนร่วมกัน อีกประการหนึ่งคนที่ลากรถนั้น บางทีรับคนโดยสารหรือรับบรรทุกสิ่งของที่มากหรือที่หนักเกินกำลังรถที่พาไปได้จนเป็นเหตุเกิดอันตรายแก่คนโดยสารและคนเดินทางกับทั้งรถ และไม่เป็นความเรียบร้อยในท้องถนนอีกด้วยสมควรจะต้องมีพระราชบัญญัติสำหรับบังคับตรวจตราการใช้รถลากเพื่อได้จัดระเบียบรถและป้องกันความอันตรายของผู้ใช้รถและทั้งคนที่เดินทางให้เป็นคุณประโยชน์แก่มหาชน และเป็นการเรียบร้อยในท้องถนนสืบไปจึงทรงพระกรุณาโปรดเกล้าฯให้ตราพระราชบัญญัติขึ้นไว้สืบไปดังนี้หมวดที่ ๑ว่าด้วยนามและกำหนดใช้พระราชบัญญัติ มาตรา ๑ พระราชบัญญัตินี้ ให้เรียกว่า พระราชบัญญัติรถลาก รัตนโกสินทรศก ๑๒๐มาตรา ๒[๑] พระราชบัญญัตินี้จะโปรดเกล้าฯ ให้ใช้เมื่อใดจะได้มีประกาศแจ้งวันกำหนดในหนังสือราชกิจจานุเบกษาเป็นสำคัญหมวดที่ ๒ว่าด้วยรถลาก มาตรา ๓ [๒] บรรดารถสองล้อซึ่งลากด้วยคนหรือคำสามัญเรียกว่ารถเจ๊กหรือรถญี่ปุ่น หรือรถยินริกชอ สำหรับรับจ้างส่งคนโดยสารนั้นในพระราชบัญญัตินี้เรียกว่ารถลาก และผู้เป็นเจ้าของรถนั้นเรียกว่า เจ้าของรถลาก และรถลากที่ใช้รับจ้างอยู่ในกรุงเทพมหานครให้แบ่งเป็นสองชั้นคือ รถชั้นที่หนึ่ง และรถชั้นที่สองมาตรา ๔ ผู้หนึ่งผู้ใดมีรถลากไว้สำหรับให้เช่าหรือใช้รับจ้างหรือเที่ยวลากรับจ้างอยู่ในจังหวัดกรุงเทพมหานครต้องให้ผู้นั้นนำรถลากมาจดทะเบียนและรับใบอนุญาตต่อเจ้าพนักงานผู้จดทะเบียนก่อนเมื่อเจ้าพนักงานผู้จดทะเบียนได้ตรวจรถลากนั้นเห็นว่ามีลักษณะสมควรตามข้อพระราชบัญญัตินี้แล้วจึงจะได้รับจดทะเบียนและออกใบอนุญาตให้ เมื่อเจ้าของรถลากนั้นได้รับใบอนุญาตสำหรับรถลากคันใดแล้วจึงจะใช้รถลากคันนั้นให้สำหรับรับจ้างหรือให้มีผู้เช่าไปเที่ยวรับจ้างได้มาตรา ๕ถ้าผู้ใดมีรถลากไว้สำหรับให้เช่าหรือใช้รับจ้างหรือเที่ยวลากรับจ้างโดยไม่ได้ลงทะเบียนและไม่มีใบอนุญาต ผู้นั้นมีความผิด ให้ปรับครั้งหนึ่งไม่เกินเงินสี่สิบบาทหรือจำคุกไม่เกินสองเดือนถ้าผู้ใดใช้ใบอนุญาตที่สิ้นกำหนดแล้วก็ดี หรือใช้ใบอนุญาตสำหรับรถลากคันอื่นมาปลอมว่าเป็นใบอนุญาตสำหรับรถลากคันนั้นก็ดีหรือใช้ใบอนุญาตหรือเครื่องหมายรถลากนั้นปลอมขึ้นใหม่ก็ดีหรือขูดลบเปลี่ยนแปลงเครื่องหมายรถลากนั้นก็ดี หรือรถนั้นไม่ได้ติดเครื่องหมายก็ดีผู้นั้นมีความผิดให้ปรับเงินไม่เกินคราวละสี่สิบบาทหรือจำคุกครั้งหนึ่งไม่เกินสองเดือนหมวดที่ ๓ว่าด้วยเจ้าพนักงานผู้จดทะเบียน มาตรา ๖ เจ้าพนักงานผู้ใดซึ่งได้ประกาศนามและตำแหน่ง ในหนังสือราชกิจจานุเบกษาว่าเสนาบดีกระทรวงนครบาลได้ตั้งให้เป็นเจ้าพนักงานผู้จดทะเบียน ตามพระราชบัญญัตินี้ผู้นั้นเป็นผู้มีหน้าที่จดทะเบียนและออกใบอนุญาตรถลากและเจ้าพนักงานผู้นั้นกับทั้งเจ้าพนักงานกรมกองตระเวนมีอำนาจที่จะตรวจจัดการเรื่องรถลาก ให้เป็นไปตามพระราชบัญญัตินี้มาตรา ๗ให้เจ้าพนักงานทำรถลากไว้เป็นตัวอย่างสำหรับที่ว่าการและให้เก็บรถนั้นไว้ในที่สมควร ให้เจ้าของรถลากผู้จะจดทะเบียนรถตรวจดูได้โดยง่ายมาตรา ๘ [๓] เมื่อผู้ใดผู้หนึ่งนำรถลากมาจดทะเบียนและขอรับใบอนุญาตใช้เป็นรถลากสำหรับรถรับจ้าง ให้เจ้าพนักงานตรวจดู ถ้ารถลากนั้นมีลักษณะอันแข็งแรงและสะอาดงดงามไม่เลวกว่าตัวอย่างของหลวงแล้ว ก็ให้ลงทะเบียนและออกใบอนุญาตให้รถละฉบับกับให้จ่ายพร้อมทั้งป้ายเครื่องหมายจำนวนเลขสำหรับติดรถและสำหรับตัวผู้ลากรถด้วยทุกรถถ้ารถลากที่เจ้าของนำมาปรารถนาจะให้ลงทะเบียนเป็นรถลากชั้นหนึ่งรถลากคันนั้นล้อต้องมีลูกกลิ้งในดุมล้อ และกงล้อต้องหุ้มยางกับสิ่งอื่นก็ต้องให้ดีเสมอตัวอย่างที่บังคับไว้ ถ้าเห็นว่ารถคันใดเลวกว่าตัวอย่างอย่าให้เจ้าพนักงานออกใบอนุญาตให้ หรือเมื่อเจ้าพนักงานได้ออกใบอนุญาตไปแล้วเจ้าของรถไม่ซ่อมหรือไม่รักษารถให้แข็งแรงและสะอาดตามสมควรเจ้าพนักงานจะเรียกใบอนุญาตสำหรับรถคันนั้นมายึดไว้ หรือคืนเสียเมื่อใดก็ได้มาตรา ๙[๔] ใบอนุญาตสำหรับรถลากนั้นให้มีกำหนดใช้ได้ไม่เกินคราวละครึ่งปีในครึ่งปีแรกมีกำหนดใช้ได้เพียงวันที่ ๓๐มิถุนายน ในครึ่งปีหลังมีกำหนดใช้ได้เพียงวันที่ ๓๑ ธันวาคมมาตรา ๑๐[๕] ให้เสนาบดีกระทรวงนครบาลมีอำนาจออกประกาศกำหนดเงินค่าธรรมเนียมใบอนุญาตได้เป็นครั้งเป็นคราวตามสมควรรถลากชั้นหนึ่งไม่เกินกว่าฉบับละสิบสองบาท รถลากชั้นที่สองไม่เกินกว่าฉบับละสิบบาทซึ่งรวมกับทั้งค่าจดทะเบียน ค่าตอกเครื่องหมาย และค่าป้ายนั้นด้วยมาตรา ๑๑ เมื่อเจ้าพนักงานได้ออกใบอนุญาตให้แก่รถลากคันใด มีจำนวนเลขหมายประจำรถแล้วก็ให้ติดป้ายจำนวนเลขเครื่องหมายไว้ที่รถลากคันนั้น ในที่ซึ่งจะเห็นได้ง่ายและทั้งต้องหมายจำนวนเลขอย่างเดียวกันไว้ที่ตัวรถ หรือที่อื่นอีกด้วยตามแต่เจ้าพนักงานจะเห็นสมควรมาตรา ๑๒ผู้ใดเป็นเจ้าของรถลากต้องให้ผู้นั้นลงชื่อในทะเบียนผู้มีชื่อเฉพาะรถลากอันจดอยู่ในทะเบียนชั่วสมัยนั้นต้องนับว่าเป็นเจ้าของรถลากถูกต้องด้วยพระราชบัญญัติมาตรา ๑๓การเปลี่ยนเจ้าของรถลากและใบอนุญาตแก่กันเองโดยไม่ได้จดทะเบียนย้ายเจ้าของก่อนนั้นใช้ไม่ได้ ถ้ารถลากคันใดจะต้องย้ายเจ้าของในระหว่างยังไม่สิ้นกำหนดใบอนุญาต ต้องมาจดทะเบียนย้ายเจ้าของใช้เงินค่าธรรมเนียมตามกำหนดแล้วจึงจะใช้รถลากและใบอนุญาตนั้นได้ จนสิ้นกำหนดมาตรา ๑๔ให้เจ้าพนักงานกำหนดที่พักรถลากในจังหวัดพระนคร ณ ตำบลต่างๆ ตามที่เสนาบดีกระทรวงนครบาลจะกำหนดสั่งเป็นครั้งเป็นคราวซึ่งเห็นว่าสมควร เพื่อให้รถลากอันเที่ยวรับจ้างหยุดอยู่ได้ระเบียบเรียบร้อยมาตรา ๑๕ เจ้าพนักงานกองตระเวนเมื่อได้เห็นเหตุไม่สมควรเกินขึ้นเฉพาะหน้าหรือได้รับความร้องทุกข์ของเจ้าของรถลาก หรือผู้ลากรถดังเหตุต่อไปนี้ คือข้อ ๑ ทุบตีหรือทำร้ายด้วยอาญาหรือเหตุอันตรายใด ๆ มีผู้กระทำแก่ผู้ลากรถเมื่อลากรถอยู่ก็ดีข้อ ๒ โดยสารรถแล้วไม่ได้ ใช้หรือไม่ยอมใช้เงินค่าจ้างรถ ตามอัตราอันถูกต้องนั้นก็ดีข้อ ๓ ทำให้รถลากเสียไปหรือถอดเอาส่วนหนึ่งส่วนใด อันเป็นของสำหรับรถไปเสียก็ดีเจ้าพนักงานกองตระเวนจะต้องช่วยระงับเหตุและจับกุมผู้กระทำผิดส่งไปยังศาลให้พิจารณาลงโทษมาตรา ๑๖ เมื่อเจ้าพนักงานผู้ตรวจรถลากหรือเจ้าพนักงานในกรมกองตระเวนได้เห็นรถลากคันใดซึ่งเที่ยวรับจ้างอยู่มีอาการอันไม่สมควรดังกล่าวต่อไปนี้ คือข้อ ๑ถ้าผู้ลากรถ เป็นผู้มีอาการปรากฏว่าไม่มีกำลัง หรือโสโครกก็ดีข้อ ๒ถ้าผู้ลากรถ เดินเกะกะตามถนนหรือตำบลที่ใด ๆ อันไม่สมควรก็ดีข้อ ๓ถ้าผู้ลากรถ ทำการกีดขวางทางเดินจะนำให้เกิดเหตุอันตราย หรือเป็นความลำบากแห่งการเดินไปมาในถนนหรือตำบลที่ใด ๆ ก็ดีข้อ ๔ แม้ผู้ลากรถทิ้งผู้โดยสารในที่ไม่สมควรก่อนสิ้นระยะทางอันได้สัญญากันก็ดีข้อ ๕ ถ้าผู้ลากรถเรียกเงินค่าจ้างเกินกว่าอัตราหรือใช้คำหยาบช้า หรือประพฤติกิริยาหยาบคายต่อผู้โดยสารก็ดีข้อ ๖ถ้ารถลากรับคนที่ป่วยเป็นโรคอันน่ากลัวติดเนื่องกันได้ หรือรับเอาศพไปก็ดีข้อ ๗ แม้รถลากรับคนโดยสาร จำนวนเกินกว่าอัตราหรือบรรทุกสิ่งของต้องห้ามไม่ให้บรรทุกก็ดีข้อ ๘ ถ้าพบรถลากเที่ยวลากเพื่อรับจ้างเมื่อเวลาค่ำมืดแล้ว ไม่มีโคมไฟที่สมควรตามข้อบังคับก็ดีให้เจ้าพนักงานผู้ตรวจหรือเจ้าพนักงานกรมกองตระเวน มีอำนาจที่จะเกาะผู้ลากรถนั้นมาติเตียน เรียกเงินประกันครั้งหนึ่งไม่เกินสี่บาทอย่าให้ประพฤติผิดอย่างนั้นอีกภายในเดือนหนึ่ง จึงคืนเงินให้ก็ได้หรือจะยึดตัวผู้ลากรถหรือทั้งรถและตัวผู้ลากรถไว้ครั้งหนึ่งไม่เกินสี่สิบแปดชั่วโมงแล้วจึงปล่อยไปก็ได้มาตรา ๑๗ถ้ารถลากคันใดเที่ยวลากรับจ้างอยู่ไม่สะอาดเรียบร้อยหรือเคลื่อนคลาดไม่แข็งแรงพอที่จะรับคนโดยสารและบรรทุกของที่มีน้ำหนักพอประมาณได้ก็ดีหรือเปลี่ยนแปลงเครื่องประกอบรถเลวไปกว่ารถตัวอย่างตามที่เจ้าพนักงานได้ตรวจเมื่อลงทะเบียนแล้วนั้นก็ดี ให้เจ้าพนักงานผู้ตรวจรถลากหรือเจ้าพนักงานกองตระเวนจับรถคันนั้นส่งเจ้าพนักงานผู้จดทะเบียนเพื่อบังคับให้เจ้าของรถนำใบอนุญาตสำหรับรถคันนั้นมาให้เจ้าพนักงานยึดไว้แล้วรับรถลากคันนั้นไปซ่อม หรือทำใหม่นำกลับมาให้เจ้าพนักงานตรวจถ้าเห็นว่าไม่เลวกว่ารถตัวอย่างแล้วจึงคืนใบอนุญาตให้ ถ้าเจ้าของรถลากไม่นำใบอนุญาต มารับรถลากที่ต้องจับคืนไปภายในกำหนดสามสิบวันต้องถือว่าเจ้าของสิ้นอาลัยในรถลากคันนั้นแล้วเจ้าพนักงานจะขายทอดตลาดรถลากคันนั้นเสียก็ได้มาตรา ๑๘ เจ้าของรถลากรายใดกระทำขัดขืนหรือประพฤติผิดต่อพระราชบัญญัติบ่อย ๆเจ้าพนักงานผู้จดทะเบียนจะไม่ยอมออกใบอนุญาตให้ใหม่อีกต่อไปก็ได้หมวดที่ ๔ว่าด้วยเจ้าของรถลาก มาตรา ๑๙ให้เจ้าพนักงานผู้จดทะเบียนมีอำนาจที่จะเรียกเงินประกันไม่เกินรายละสี่สิบบาทจากเจ้าของรถลากเพื่อเป็นประกันให้ผู้นั้นมาหาเจ้าพนักงาน ในเวลามีการที่จะต้องเรียกให้มาอย่างหนึ่งให้ผู้นั้นส่งรถลากที่เจ้าพนักงานต้องการจะตรวจ มาให้ตรวจอย่างหนึ่งเพื่อส่งใบอนุญาตหรือสิ่งของหลวงซึ่งได้รับไปสำหรับรถลากตามพระราชบัญญัตินี้อย่างหนึ่ง ถ้าเจ้าของรถมีความผิดในข้อใด ๆ ดังว่ามานี้ก็ดีหรือมีความผิดต้องระวางโทษปรับตามพระราชบัญญัตินี้ก็ดีให้เจ้าพนักงานผู้จดทะเบียนมีอำนาจที่จะเอาเงินประกันนั้นใช้เป็นเบี้ยปรับถ้าเงินประกันไม่พอ เจ้าของรถลากก็จะต้องเสียเพิ่มเติมอีกจนครบมาตรา ๒๐ถ้าเจ้าของรถลากจะจัดรถลากไปเที่ยวรับจ้างก็ดีหรือจะให้มีผู้เช่ารถลากคันใดไปเที่ยวรับจ้างก็ดีจะต้องให้เครื่องหมายจำนวนเลขที่ตรงกับเครื่องหมาย ของรถคันนั้นไปสำหรับตัวผู้ลากด้วยทุกครั้งมาตรา ๒๑ เจ้าของรถลากจะย้ายที่อยู่ของตนไปอยู่ตำบลอื่นก็ดี หรือจะย้ายโรงเก็บรถลากไปอยู่ที่อื่นก็ดีให้แจ้งความต่อเจ้าพนักงานผู้จดทะเบียนภายในสามวัน นับตั้งแต่วันที่ได้ย้ายไปแล้วจะได้แก้ทะเบียนให้ถูกต้องด้วย ให้เรียกค่าธรรมเนียมแก้ทะเบียนตามอัตรามาตรา ๒๒ บรรดาใบอนุญาตเมื่อสิ้นกำหนดวันที่ออกไปใช้ไม่ได้แล้ว ถ้าเจ้าของรถลากจะไม่รับเปลี่ยนใหม่ต่อไปให้นำใบอนุญาตกับป้ายเครื่องหมายรถคันนั้น มาส่งคืนต่อเจ้าพนักงานผู้จดทะเบียนจะได้ถอนทะเบียนให้หมวดที่ ๕ว่าด้วยผู้ลากรถ มาตรา ๒๓ ผู้ลากรถทุกคน จะต้องมีเครื่องนุ่งห่มให้เจ้าพนักงานเห็นว่าเรียบร้อยและมีเครื่องหมาย ที่ตรงกับจำนวนเลขหมายของรถนั้นติดตัวอยู่ให้เห็นได้ง่ายในเวลาใช้รถอยู่นั้นเป็นนิตย์มาตรา ๒๔ ผู้ลากรถทุกคนให้เดินรถข้างถนนและทั้งหลีกรถ ทางข้างซ้ายของผู้ลากตลอดไปมาตรา ๒๕ ราคาค่าจ้างรถลากนั้น ให้ผู้ลากรถเรียกได้เพียงเท่าอัตรากำหนดไว้ตามท้ายพระราชบัญญัตินี้หรือเมื่อจะมีอัตราอื่นราคาสูงขึ้นหรือต่ำลงในสมัยใดสมัยหนึ่งซึ่งเห็นว่าควรเปลี่ยนกำหนดนั้นแล้วจะได้มีประกาศในหนังสือราชกิจจานุเบกษา ให้ผู้ลากรถเรียกค่าจ้างตามสมควรสืบไปมาตรา ๒๖ถ้าผู้ลากรถเดินอยู่ในท้องถนนเวลากลางคืนคือตั้งแต่พระอาทิตย์ตกจนพระอาทิตย์ขึ้นให้จุดโคมไฟที่หน้ารถทั้งสองข้างและโคมนั้นต้องเป็นโคมกระจกสามด้านซึ่งมีด้านมืดอยู่ข้างหลังรถหรือมีกระจกสองด้านมีด้านมืดอยู่ข้างตัวรถและหลังรถและกระจกโคมนั้นต้องรักษาให้สะอาดแจ่มใสเว้นไว้แต่มีเหตุจำเป็นซึ่งโคมนั้นเป็นอันตรายไป ในเมื่อรถอยู่ในท้องถิ่นเช่นนี้ก็ให้จุดไฟด้วยสิ่งอื่นแทนได้มาตรา ๒๗ เมื่อเจ้าพนักงานได้กำหนดที่สำหรับพักรถไว้แล้ว ห้ามไม่ให้ผู้ลากรถไปจอดรถลากคอยรับจ้าง ณ ที่ ๆต่างนอกจากที่ซึ่งเจ้าพนักงาน ได้กำหนดอนุญาตให้เป็นที่พักรถลากดังในมาตรา ๑๔นั้นเว้นไว้แต่จะจอดชั่วรับหรือส่งคนโดยสารเท่านั้นหมวดที่ ๖ว่าด้วยการบรรทุก มาตรา ๒๘ ห้ามไม่ให้รถลาก รับคนโดยสารคันหนึ่งผู้ใหญ่ยิ่งกว่าสองคนหรือทั้งเด็กอายุไม่เกินสิบขวบด้วยรวมกันให้รับบรรทุกได้เพียงสามคนเท่านั้นมาตรา ๒๙ ห้ามไม่ให้รถลาก รับบรรทุกของโสโครกต่าง ๆเว้นไว้แต่จะมีเครื่องปกปิดจนไม่มีผู้ใดเห็นของนั้นและไม่ให้ของนั้นล้นไหลออกมาเปื้อนเปรอะได้ และจนไม่ปรากฏกลิ่นเหม็นออกมาให้เป็นที่รังเกียจแก่คนอื่น ๆ ได้มาตรา ๓๐ ห้ามไม่ให้รถลากบรรทุกของสิ่งหนึ่งสิ่งใดโตล้นเกินล้อหรือเกินออกไปจากตัวรถ ยิ่งกว่าศอกหนึ่งมาตรา ๓๑ห้ามไม่ให้รถลากรับบรรทุกสัตว์ที่มีชีวิตดังเช่น สุกร แพะ แกะ เป็นต้นและห้ามไม่ให้บรรทุกคนโดยสารที่เป็นคนมีโรคน่ากลัวติดต่อกันได้และห้ามไม่ให้รับบรรทุกศพคนตายหมวดที่ ๗เบ็ดเสร็จ มาตรา ๓๒ ถ้าผู้หนึ่งผู้ใดโดยสารจ้างรถลากไม่ยอมใช้เงินให้แก่ผู้ลากเมื่อเรียกให้ใช้ค่าจ้างตามพระราชบัญญัตินี้ พิจารณาได้ความจริงผู้นั้นจะต้องปรับไหมเพิ่มเติมค่าจ้างรถเป็นเงินไม่เกินกว่าแปดบาทและเงินค่าปรับนี้ทั้งหมด หรือจะกำหนดแบ่งเป็นบางส่วนผู้พิพากษาศาลโปริสภาจะพิพากษาให้ผู้ลากรถเป็นค่าป่วยการด้วยเท่าใดก็ได้มาตรา ๓๓ความประพฤติผิดต่อพระราชบัญญัติข้อใดข้อหนึ่งอันยังไม่ได้บรรยายโทษและปรับไว้ในพระราชบัญญัตินี้ เมื่อพิจารณาได้ความจริงให้ปรับครั้งหนึ่งเงินไม่เกินกว่าสี่สิบบาท หรือจำคุกครั้งหนึ่งไม่เกินสองเดือนมาตรา ๓๔ เมื่อเสนาบดี กระทรวงพระนครบาลเห็นจำเป็นจะต้องมีข้อบังคับเพื่อให้เจ้าพนักงานตามพระราชบัญญัตินี้และเจ้าของรถลากผู้ลาก และผู้โดยสารประพฤติให้สมควร ถูกต้องตามพระราชบัญญัตินี้ด้วยประการใดก็ให้ตั้งกฎข้อบังคับนั้นขึ้นได้เมื่อได้รับพระราชทาน พระบรมราชานุญาตและประกาศในหนังสือราชกิจจานุเบกษาแล้วก็ให้ใช้กฎข้อบังคับนั้นได้เหมือนดังเป็นส่วนแห่งพระราชบัญญัตินี้มาตรา ๓๕ พระราชบัญญัตินี้ ให้เสนาบดีกระทรวงนครบาลเป็นผู้รักษาและผู้บัญชา, ให้เป็นไปตามพระราชบัญญัตินี้ทุกประการประกาศมา ณ วันที่ ๒๖ กันยายน รัตนโกสินทรศก ๑๒๐เป็นวันที่ ๑๒๐๐๗ ในรัชกาลปัจจุบันนี้อัตราค่าธรรมเนียม [๖] ค่าธรรมเนียมใบอนุญาตรถลาก ฉบับละ ๑๒ บาทค่าธรรมเนียมจดทะเบียนเปลี่ยนเจ้าของรถลาก ครั้งละ ๑ บาทค่าธรรมเนียมจดทะเบียนย้ายที่อยู่ของเจ้าของรถลากหรือย้ายโรงเก็บรถลาก ครั้งละ ๑ บาทอัมพิกา/แก้ไข๑๒/๒/๔๕A+B(C)ประกาศแก้ไขพระราชบัญญัติรถลากรัตนโกสินทรศก ๑๒๐ [๗]รถลากที่ใช้รับจ้างคนโดยสารอยู่ในกรุงเทพมหานครทุกวันนี้แม้ได้จัดให้เป็นไปตามพระราชบัญญัติแล้วรถเหล่านั้นดูก็ยังหาสะอาดเรียบร้อยสมควรแก่ผู้ดีซึ่งจะนั่งไปได้ไม่เพราะเหตุว่าเจ้าของรถลากทั้งหลายซ่อมทำรถแต่ชั่วคราวมารับใบอนุญาตจดทะเบียนครั้นล่วงเดือนต่อๆ ไป ซึ่งยังไม่สิ้นกำหนดวันในใบอนุญาต รถลากเหล่านั้นก็ย่อมเก่าโทรมไปทำให้เป็นที่รังเกียจและรำคาญแก่ผู้ที่จะใช้รถ หรือผู้ที่เดินทางในท้องถนนร่วมกันการที่เป็นไปทั้งนี้ ก็เพราะเหตุระยะเวลาที่กำหนดให้รับใบอนุญาตจดทะเบียนช้านานถึง๖ เดือน รถเหล่านั้นจึงหาทนทานพอแก่เวลาที่ช้านานเกินไปนั้นได้ไม่จึงสมควรจะแก้ไขพระราชบัญญัติบางมาตรา ให้เลื่อนระยะเวลากำหนดรับใบอนุญาตจดทะเบียนเพียงคราวละ๔ เดือน ชั่วคราวพอเพียงแก่รถที่ใช้รับจ้างอยู่ทุกวันจะทนทานและสะอาดเรียบร้อยได้กับทั้งจะให้มีรถลากอย่างดีขึ้นใช้รับจ้างเพื่อผู้ดีจะได้โดยสารไม่เป็นที่รังเกียจด้วยอัมพิกา/แก้ไข๑๒/๒/๔๕A+Bประกาศแก้ไขพระราชบัญญัติรถลาก [๘]อัมพิกา/แก้ไข๖/๒/๔๕Aพระราชบัญญัติรถลากแก้ไขเพิ่มเติมพุทธศักราช ๒๔๗๕ [๙]อัมพิกา/แก้ไข๖/๒/๔๕A+B(C)พระราชบัญญัติรถลาก(ฉบับที่ ๖)พุทธศักราช๒๔๘๔ [๑๐]มาตรา ๔ให้รัฐมนตรีว่าการกระทรวงมหาดไทยรักษาการให้เป็นไปตามพระราชบัญญัตินี้อัมพิกา/แก้ไข๒๗/๒/๔๕A+B(C)พระราชบัญญัติรถลาก(ฉบับที่ ๗)พ.ศ. ๒๔๙๕ [๑๑]มาตรา ๓ให้งดการจดทะเบียนและการต่ออายุใบอนุญาตสำหรับรถลากในจังหวัดพระนครและจังหวัดธนบุรีตั้งแต่วันที่ ๑ มกราคม ๒๔๙๖ เป็นต้นไปมาตรา ๔ให้รัฐมนตรีว่าการกระทรวงมหาดไทยรักษาการตามพระราชบัญญัตินี้อัมพิกา/แก้ไข๖/๒/๔๕A+B(C) นิลวรรณ/ปาจรีย์ผู้จัดทำ๓ มี.ค ๔๖[๑]รก.ร.ศ. ๑๒๐/-/๔๗๖/๖ ตุลาคมรัตนโกสินทรศก๑๒๐[๒]มาตรา ๓ แก้ไขโดยประกาศแก้ไขพระราชบัญญัติรถลาก รัตนโกสินทรศก๑๒๐[๓] มาตรา ๘ แก้ไขโดยประกาศแก้ไขพระราชบัญญัติรถลาก [๔] มาตรา ๙ แก้ไขโดยพระราชบัญญัติรถลาก (ฉบับที่ ๖) พุทธศักราช ๒๔๘๔[๕] มาตรา๑๐แก้ไขโดยประกาศแก้ไขพระราชบัญญัติรถลากรัตนโกสินทรศก๑๒๐[๖] อัตราค่าธรรมเนียมแก้ไขโดยพระราชบัญญัติรถลากแก้ไขเพิ่มเติมพุทธศักราช๒๔๗๕[๗] ประชุมกฎหมายประจำศกเล่มที่ ๒๐ ร.ศ. ๑๒๔[๘] ประชุมกฎหมายประจำศกเล่มที่ ๒๑ ร.ศ. ๑๒๖[๙] รก.๒๔๗๕/-/๗๘๒/๓๐ มีนาคม๒๔๗๕[๑๐] รก.๒๔๘๔/-/๑๕๑๐/๔ พฤศจิกายน๒๔๘๔[๑๑] รก.๒๔๙๕/-/๑๔๕๖/๓๐ ธันวาคม ๒๔๙๕